Baba in ouma se motor geboreArgieffoto Chitra Bodasing, woordvoerder van ER24, het gesê die ouma het die gesin in haar motor hospitaal toe vervoer. Hulle het op pad na die hospitaal ŉ paramedikus van ER24 in Old Howick-weg teëgekom en sy hulp gevra. Volgens Bodasing het die paramedikus die swanger vrou op die motor se agterste sitplek aangetref waar sy reeds in kraam was. Die paramedikus het die babadogtertjie in die lewe help bring voordat die ma en kind na ŉ nabygeleë hospitaal geneem is vir verdere behandeling. Bodasing het gesê dit gaan goed met albei.